stanford-oval/wikipedia huggingface dataset:
Hauenleuka

Pieniä hauenleukoja
Hauenleuka on liitin, joka voidaan yhdistää esimerkiksi piirilevylle juotettuun johtimen pätkään jännitteen syöttöä varten. 
Leuoissa on jatkuva puristus, koska rakenteessa on jousi. Kytkettäessä puristetaan sopivasta kohdasta ja leuat avautuvat.
Hauenleukoja on eri kokoisia ja eri käyttötarkoituksiin. On myös irrallisia hauenleukoja, jotka on tarkoitettu käyttäjän -juotettaviksi tai liitettäviksi banaanikoskettimella. Yleensä hauenleukoja käytetään tilapäisiin kytkentöihin tai testaukseen.
Akkukaapeleissa käytetyt hauenleuat ovat kookkaita ja niissä olevat kaapelit sietävät isompaakin virtaa palamatta.
Red Bull RB13

| Red Bull RB13 |
| --- | --- |

Talli:   Red Bull
Suunnittelija(t):   Adrian Newey  Rob Marshall  Dan Fallows
Kuljettajat:  3.  Daniel Ricciardo 33.  Max Verstappen
Teknisiä tietoja
Renkaat:  P Pirelli
Polttoaine:  Esso
Jarrut:  Hiililevyjarrut teräksisillä jarrusatuloilla
Runko:  Hiilikuitukomposiitti
Moottori:  Renault (sponsorisyistä nimellä TAG Heuer) 1.6 L (1606cm³) turboahdettu V6-suorasuihkutusmoottori, rajoitettu 15000 rpm
Voimansiirto:  Kineettinen energiankierrätysjärjestelmä
Kilpailuhistoria
Debyytti:   Australian GP 2017
Kilpailuja:  20
Voittoja:  3
Paalupaikkoja:  0
Nopeimpia kierroksia:  2
Palkintosijoja:  13
MM-pisteitä:  368
Valmistajien maailmanmestaruuksia:  0
Kuljettajien maailmanmestaruuksia:  0
Red Bull RB13 on brittiläisen Adrian Neweyn suunnittelema Formula 1 auto, jolla Red Bull -talli kilpaili kaudella 2017. Autolla kilpailivat australialainen Daniel Ricciardo rinnallaan alankomaalainen Max Verstappen. Auto julkistettiin 26. helmikuuta internetissä.
Kilpailuhistoria

Australian GP:n aika-ajojen viimeisessä osiossa Riccardo pyörähti rengasvalliin radan kolmanneksi viimeisessä mutkassa. Hän ei ehtinyt saada ajettua aikaa ennen ulosajoa, joten hän sijoittui aika-ajoissa vasta kymmenenneksi. Ricciardon autoon jouduttiin kuitenkin vaihtamaan vaihdelaatikko ulosajon seurauksena ja hänelle määrättiin sääntöjen mukainen viiden lähtöruudun rangaistus, mikä tiputti hänet 15. lähtöruutuun. Ennen kilpailun alkua Ricciardo kärsi vaihdelaatikko-ongelmista ja hänen autonsa sammui radan varteen ulostulokierroksella. Ricciardon auto kuitenkin saatiin hinattua takaisin varikolle ja hän lähti kilpailuun matkaan varikolta, kun muut olivat ajaneet jo kaksi kierrosta. Riccardo joutui keskeyttämään auton polttoaineen syöttö ongelman vuoksi. Verstappen sijoittui kilpailussa viidenneksi.
Henkilökunta

| Nimi | Tehtävä |
| --- | --- |
 Dietrich Mateschitz: Tallin omistaja
 Helmut Marko: Neuvonantaja
 Christian Horner: Tallipäällikkö
 Jonathan Wheatley: Tiimimanageri
 Adrian Newey: Tekninen johtaja
 Rob Marshall: 
 Dan Fallows: Aerodynamiikkajohtaja
 Paul Monaghan: Pääinsinööri
 Guillaume Rocquelin: Pääkilpainsinööri
 Simon Rennie: Riccardon kilpailuinsinööri
 Gianpiero Lambiase: Verstappenin kilpailuinsinööri
Sponsorit

| 0 | 1 | 2 |
| --- | --- | --- |
|  Aston Martin  AT&T  Citrix  Esso  Hisense |  IBM  Mobil 1  Pirelli  Puma  Rauch |  Red Bull  Siemens  Tag Heuer |
Tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Nro | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Red Bull | TAG Heuer | P |  |  | AUS | CHN | BHR | RUS | ESP | MON | CAN | AZE | AUT | GBR | HUN | BEL | ITA | SIN | MAL | JPN | USA | MEX | BRA | ABU | 368 | 3. |
| 2017 | Red Bull | TAG Heuer | P | 3 |  Daniel Ricciardo | Kesk. | 4 | 5 | Kesk. | 3 | 3 | 3 | 1 | 3 | 5 | Kesk. | 3 | 4 | 2 | 3 | 3 | Kesk. | Kesk. | 6 | Kesk. | 368 | 3. |
| 2017 | Red Bull | TAG Heuer | P | 33 |  Max Verstappen | 5 | 3 | Kesk. | 5 | Kesk. | 5 | Kesk. | Kesk. | Kesk. | 4 | 5 | Kesk. | 10 | Kesk. | 1 | 2 | 4 | 1 | 5 | 5 | 368 | 3. |
Aiheesta muualla

Kuvia tai muita tiedostoja aiheesta Red Bull RB13 Wikimedia Commonsissa
Autot, jotka kilpailivat Formula 1 -kaudella 2017
Mercedes F1 W08 EQ Power+
Red Bull RB13
Ferrari SF70H
Force India VJM10
Williams FW40
McLaren MCL32
Scuderia Toro Rosso STR12
Haas VF-17
Renault R.S.17
Sauber C36
Refresco Finland

| Refresco Finland |
| --- | --- |
Yritysmuoto:  osakeyhtiö
Perustettu:  1996
Toimitusjohtaja:  Toni Jaakko Juhani Antila
Kotipaikka:  Kuopio
Toiminta-alue:  Skandinavia, Venäjä ja Baltian maat
Tuotteet:  mehut ja virvoitusjuomat
Liikevaihto:  60 miljoonaa euroa (2011)
Henkilöstö:  70
Kotisivu:  Refresco.fi
Infobox OKNimi-testi OK: 
Refresco Finland Oy (1.6.2016 asti VIP-Juicemaker Oy) on suomalainen mehu- ja virvoitusjuomia valmistava yritys. Yrityksen omistaa hollantilainen Refresco. VIP-Juicemaker Oy:n nimi muuttui 1.6.2016 Refresco Finland Oy:ksi.
Yritys aloitti toimintansa Kuopiossa toukokuussa 1996. Liikevaihto vuonna 2011 oli 60 miljoonaa euroa.
Yritys työllistää 70 henkilöä.
Tuoteryhmät

Yritys valmistaa seuraavia tuotteita:
täysmehut
kivennäisvedet
hyvinvointijuomat
juomat
annosjuomat
sesonkituotteet (esimerkiksi glögi ja sima)
energiajuomat
jääteet
nektarit
Tuotemerkkejä

Rodeo-energiajuoma
Wipu-mehut
Snadi-pillimehut
VIP-virvoitusjuomat (muun muassa Cola, Jaffa ja Lemon-Lime)
Pirkka-tavaramerkin mehujuomat
Rainbow-tavaramerkin mehujuomat ja virvoitusjuomat (muun muassa Orange, Cola, Sitrus)
X-tra-tavaramerkin virvoitusjuomat (Cola ja Appelsiini)
Haug

Haug on muun muassa seuraavien henkilöiden sukunimi:
Norbert Haug (s. 1952), saksalainen toimittaja sekä Mercedes-Benzin moottoriurheiluosaston johtaja
Sophie Román Haug (s. 1999), norjalainen jalkapalloilija
Thorleif Haug (1894–1934), norjalainen urheilija ja olympiavoittaja, joka kilpaili hiihdossa, yhdistetyssä ja mäkihypyssä
Tobias Haug (s. 1993), saksalainen yhdistetyn hiihtäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ron Greschner

Ronald John ”Ron” Greschner (s. 22. joulukuuta 1954 Goodsoil, Saskatchewan) on kanadalainen aktiiviuransa lopettanut ammattilaisjääkiekkoilija, pelipaikaltaan puolustaja.
Ura > Ennen ammattilaisuraa

Ennen ammattilaisuraansa Greschner pelasi vuosina 1971–1974 kolme kautta New Westminster Bruinsissa WCHL:ssä (Western Canada Hockey League). Kolmannella WCHL-kaudellaan (1973–1974) Greschner toimi Bruinsin kapteenina ja oli seuransa paras pistemies 103:lla tehopisteellä (33 maalia ja 70 syöttöpistettä). Vuonna 1974 Greschner valittiin WCHL:n ensimmäiseen tähdistökenttään ja samana kesänä hän sai NHL-varauksen, kun New York Rangers varasi hänet numerolla 32 varaustilaisuuden toisella kierroksella. Myös WHA-seura Vancouver Blazers varasi Greschnerin, mutta hän valitsi NHL:n WHA:n sijasta.
Ura > NHL-ura

Kauden 1974–1975 alussa Greschner pelasi muutaman ottelun New York Rangersin silloisen farmiseuran Providence Redsin riveissä AHL-liigassa ennen marraskuussa 1974 tapahtunutta NHL-debyyttiä, jonka jälkeen Greschner pelasi vakituisesti Rangersin kokoonpanossa. Hän oli tulokaskaudellaan 45:llä pisteellään (kahdeksan maalia ja 37 syöttöpistettä) seuransa kahdeksanneksi paras pistemies ja toiseksi eniten pisteitä tehnyt puolustaja Brad Parkin jälkeen.
Greschner pelasi Rangersissä koko NHL-uransa ajan, vuoteen 1990 asti. Hän oli kahdella kaudella eniten pisteitä tehnyt Rangers-puolustaja, kaudella 1977–1978 72:lla tehopisteellä (uran paras pistemäärä), 24:llä maalilla ja 48:lla syöttöpisteellä (uran paras syöttömäärä), ja kaudella 1980–1981 68:lla tehopisteellä, 27:llä maalilla (uran paras maalimäärä) ja 41:llä syöttöpisteellä.
Vuonna 1979 Greschner pelasi Rangersin riveissä Stanley Cupin loppuotteluissa, joissa Montreal Canadiens vei mestaruuden voitoin 4–1, ja vuonna 1980 hän pelasi ensimmäisen ja ainoan kerran NHL:n tähdistöottelussa. 1980-luvulla hän kärsi useista loukkaantumisista: Greschner oli sivussa suurimman osan kausista 1981–1982 ja 1982–1983 selkävammojen vuoksi ja loppu-urallaan hän oli vain kahdella kaudella mukana muutamaa vaille kaikissa Rangersin runkosarjaotteluissa. Hän oli kuitenkin edelleen tärkeä osa Rangers-miehistöä ja lokakuusta 1986 joulukuuhun 1987 hän toimi Rangersin kapteenina Barry Beckin jälkeen ja ennen Kelly Kisiota. Greschner päätti 16-vuotisen NHL-uransa vuonna 1990.
Ron Greschner pelasi NHL-urallaan 982 runkosarjaottelua tehoin 179 maalia ja 431 syöttöpistettä. NHL:n pudotuspeleissä hän pelasi yhtenätoista keväänä 84 ottelua, joissa hän teki 49 tehopistettä, 17 maalia ja 32 syöttöpistettä. Jäähyminuutteja hänelle kertyi runkosarjassa 1226 ja pudotuspeleissä 106. Plusmiinustilastossa Greschnerin paras lukema on +9 (kahdella kaudella). Hän oli uransa päättyessä eniten pisteitä, maaleja ja maalisyöttöjä Rangersin riveissä kerännyt puolustaja. Ennätykset ovat sittemmin siirtyneet Brian Leetchille. Greschnerillä on edelleen hallussaan yksi seuraennätys: hän on eniten jäähyminuutteja Rangers-paidassa kerännyt pelaaja. Hän on myös neljänneksi eniten otteluita Rangersin riveissä pelannut pelaaja Harry Howellin, Brian Leetchin ja Rod Gilbertin jälkeen.
Yksityiselämä

Greschner meni vuonna 1983 naimisiin huippumalli Carol Altin kanssa. Liitto päättyi asumuseroon vuonna 1996.
Aiheesta muualla

Ron Greschner sivustolla legendsofhockey.net
Greschner sivustolla hockeydraftcentral.com
Greschner New York Rangersin verkkosivuilla
Bill Cook (1926–37) | Art Coulter (1937–42) | Ott Heller (1942–45) | Neil Colville (1945–48) | Buddy O'Connor (1949–50) | Frank Eddolls (1950–51) | Allan Stanley (1951–53) | Don Raleigh (1953–55) | Harry Howell (1955–57) | George Sullivan (1957–61) | Andy Bathgate (1961–64) | Camille Henry (1964–65) | Bob Nevin (1965–71) | Vic Hadfield (1971–74) | Brad Park (1974–75) | Phil Esposito (1975–78) | Dave Maloney (1978–80) | Walt Tkaczuk (1980–81) | Barry Beck (1981–86) | Ron Greschner (1986–87) | Kelly Kisio (1987–91) | Mark Messier (1991–97) | Brian Leetch (1997–2000) | Mark Messier (2000–04) | Ei kapteenia (2004–06) | Jaromír Jágr (2006–08) | Chris Drury (2008–11) | Ryan Callahan (2011–)
Retro Gamer

| Retro Gamer |
| --- | --- |
Aihealue:  videopelit
Julkaisija:  Imagine Publishing
ISSN:  ISSN 1742-3155
Perustettu:  2004
Kotimaa:  Yhdistynyt kuningaskunta
Ilmestymistiheys:  kuukausittain
Kieli:  englannin kieli
Aiheesta muualla
OCLC
Kotisivu
Retro Gamer oli brittiläinen vanhoihin videopeleihin keskittyvä aikakauslehti, jota julkaistaan kuukausittain.
Lehteä julkaistaan Bournemouthissa Englannissa.
Aiheesta muualla

https://muropaketti.com/pelit/peliuutiset/retropelaamiselle-omistettu-retro-gamer-lehti-hyvaa-luettavaa-pelisedille/
Royals

| Royals |
| --- | --- |
 Royals konsertoi Kaivopuistossa 1976
Tiedot
Toiminnassa:  1975–1978
Tyylilaji:  rock blues rock progressiivinen rock
Kotipaikka:  Suomi
Laulukieli:  englanti
Entiset jäsenet:  Albert Järvinen, kitara   Pave Maijanen, laulu ja basso   Ippe Kätkä, rummut   Mikko Rintanen, kosketinsoittimet (1977–78) 
Infobox OKNimi-testi OK: 
Royals oli vuosina 1975–1978 toiminut suomalainen rockyhtye. Se perustettiin kesällä 1975 Albert Järvisen erottua Hurriganesista. Yhtyeen muut jäsenet olivat Pave Maijanen ja Ismo ”Ippe” Kätkä. Lisäksi kesällä 1977 yhtyeeseen liittyi kosketinsoittaja Mikko Rintanen.
Nuortenlehdissä Royalsin ja Hurriganesin välille yritettiin luoda keinotekoista kilpailuasetelmaa, vaikka yhtyeiden tyylisuuntaus oli toisistaan aivan poikkeava. Royalsin musiikki sisälsi myös progressiivisia elementtejä, Jim Pembroken sanoittamat kappaleet ”More Is What You Give/Get” ja ”Just My Situation” ovat esimerkkejä tästä.
Yhtye tuli tiensä päähän toukokuussa 1978, jolloin Albert Järvinen liittyi Dave Lindholmin Pen Lee -yhtyeeseen ja Pave Maijanen jatkoi musiikin tekemistä Mistakes-yhtyeessä.
Diskografia > Albumit

Spring 76 (1976)
Out (1977)
Live (live 1978)
Diskografia > Singlet

”High” / ”Everything’s Alright” (1976)
”Kings of Power” / ”Out” (1977)
”Rolling Bones” / ”More Is What You’ll Give/Get” (1977)
Kokoonpano

Albert Järvinen – kitara
Pave Maijanen – laulu ja basso
Ippe Kätkä – rummut
Mikko Rintanen – kosketinsoittimet (1977–1978)
Potmonjärvi

| Potmonjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°57′11″N, 25°16′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  Naisvirta Syväjärveen 
Järvinumero:  14.442.1.014
Mittaustietoja
Pinnankorkeus:  129,4 m  
Pituus:  960 m  
Leveys:  780 m  
Rantaviiva:  4,003 km  
Pinta-ala:  35,234 ha  
Tilavuus:  0,000723 km³ 
Keskisyvyys:  2,05 m  
Suurin syvyys:  4 m  
Saaria:  2 
 fiPotmonjärvi 
Potmonjärvi  on Keski-Suomessa Kannonkoskella  Kannonkosken lähellä sijaitseva järvi.
Maantietoa

Järvi on 960 metriä pitkä, 780 metriä leveä, ja sen pinta-ala on 35 hehtaaria. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Järven tilavuudeksi on saatu 723 000 kuutiometriä. Sen keskisyvyys on 2,1 metriä ja suurin syvyys on 4,0 metriä. Sen rantaviivan pituus on 4,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Pudasjärven alueeseen (14.442) se kuuluu. Järven vedenpinnan korkeus on 129,4 metriä mpy.
Haudutuslaatikko

Nykyiset haudutuslaatikot, kuten aromipesä, valmistetaan styroksista.
Haudutuslaatikko on ruoanvalmistukseen käytetty lämpöä eristävä laatikko, jossa esivalmistettu ruoka kypsennetään hauduttamalla valmiiksi. Se sopii pitkää kypsennystä vaativille ruoille, kuten puuroille ja laatikoille. Haudutuslaatikon esikuva on heinälaatikko. Nykyiset haudutuslaatikot valmistetaan usein epp- eli umpisolumuovista, kuten aromipesä. Haudutuslaatikon voi tehdä kotikonstein kierrätysmateriaalista, kuten muovijätteestä.
Hauen suoli

Hauen suoli oli joissakin suomalaisissa mytologiaperinteissä vainajalan eli Tuonelan osa. Tietäjät hakivat usein vainajien sieluja Tuonelasta eläviä auttamaan. Hauen suoleen joutunutta henkeä ei kuitenkaan saatu enää elävien ilmoille. Sinne mennyt mätäni kelvottomaksi.
Kerran tietäjä makasi lovessa kolmatta vuotta. Loveen maannut matkasi henkimaailmassa, ruumis elottomana. Vuosia maannut oli tietenkin jo kuollut. Puoltaja, tietäjän apuri, arvasi vihdoin, missä miehen sielu makasi:
Silloin tietäjän jalat vielä säpsähtivät ja tietäjä sanoi:
Hauen suoleen tai hauen kitaan on voitu myös manata vihollisia. Ihmiseltä otettu ruumiin osa, kuten hius tai kynnenpala on voitu heittää veteen ja loitsia haukea syömään se. Ihmisen osa on jopa voitu laittaa kalan suuhun, ja päästää kala vapaaksi. Tarkoitus on ollut pilata ihminen, ehkä viedä hänen sielunsa manalle. Kalojen, ehkä erityisesti hauen, on ajateltu voivan kulkea veden kautta alapuoliseen maailmaan, vainajalaan.
Haudutuspata

Haudutuspata
Haudutuspata
Haudutuspata eli ruokahaudutin on kodinkone, jota käytetään ruoan hitaaseen kypsentämiseen. Haudutuspata on omalla sähkövastuksella lämpiävä teräskattila, jossa on keraaminen kulho ruoka-aineksia varten. Padan kansi on lasia.
Ruoan hauduttaminen tapahtuu miedossa lämmössä, eikä pata kehitä höyryä. Kypsennysaika voi olla useita tunteja. Yleensä haudutuspadassa on säätömahdollisuus kolmeen eri lämpötilaan. Kannen avaamista kesken hauduttamisen ei suositella. Haudutuspata pitää ruoka-aineet kypsennyslämpötilassa sähköisen lämmityselementin avulla, mikä erottaa sen toimintaperiaatteeltaan samankaltaisesta haudutuslaatikosta.
Yhdysvalloissa haudutuspata ollut käytössä 1970-luvulta lähtien (engl. slow cooker). Slow-cooker-patojen lisäksi on olemassa crock-pot-patoja, jotka säästävät energiaa. Haudutuspatoina toimivat myös laitteet, jotka toimivat monitoimikeittiminä ja jotkut kattilat, jotka toimivat myös painekattiloina.
Ricki Herbert

| 0 | 1 | 2 |
| --- | --- | --- |

Henkilötiedot
Koko nimi: Richard Lloyd Herbert
Syntymäaika: 10. huhtikuuta 1961 (ikä 63)
Syntymäpaikka:  Auckland, Uusi-Seelanti
Pituus: 180 senttimetriä
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1978 1979 1980–1982 1983 1984 1984–1986 1986–1989 |  Mount Wellington AFC  Nelson United  Mount Wellington   Sydney Olympic FC  Auckland University AFC  Wolverhampton Wanderers  Mount Wellington |  |
Maajoukkue
| 1980–1989 |  Uuden-Seelannin maajoukkue | 61(7) |
Valmennusura
1990–1992 1993–1995 1996–1999 1999–2005 2005–2013 2006–2007 2007–2013:  Papakura City AFC  Papatoetoe AFC  Central United  Uusi-Seelanti U23/U17  Uuden-Seelannin maajoukkue  New Zealand Knights  Wellington Phoenix FC
Ricki Herbert (s. 10. huhtikuuta 1961) on uusiseelantilainen jalkapallovalmentaja ja entinen puolustaja.
Ura pelaajana

Herbert aloitti pelaajauransa University Mount-Wellingtonin joukkueessa vuonna 1978. Hän pelasi sekä kotimaassaan että Australian sarjoissa 1980-luvulla voittaen Mount-Wellingtonin joukkueessa Uuden-Seelannin mestaruuden 1980 ja 1982. Vuonna 1984 hän siirtyi englantilaisseura Wolverhampton Wanderersiin. Joukkuetta valmensi tuolloin Sydney Olympicista tuttu Tommy Docherty. Menestys jäi kuitenkin vaatimattomaksi ja Wolves putosi liigasta 1985. Herbert itse jätti seuran maaliskuussa 1986 ja palasi Mount Wellingtoniin, jossa lopetti uransa vuonna 1989.
Maajoukkuetasolla Herbert edusti Uuden-Seelannin maajoukkuetta 61 ottelussa.  Hän oli mukana Uuden-Seelannin selviytyessä ensimmäiseen MM-lopputurnaukseensa 1982.
Ura pelaajana > Meriitit pelaajana

Uuden-Seelannin mestaruus (3): 1980, 1982, 1986
Chatham Cup (2): 1980, 1982
MM-1. kierros: 1982
Ura valmentajana

Valmennusuransa Herbert aloitti Papakura Cityn joukkueessa 1990. Hän valmensi tämän jälkeen Papatoetoeta kunnes siirtyi Central Unitedin peräsimeen 1996. Hän johdatti seuran Uuden-Seelannin mestariksi 1999 sekä kahteen Chatham Cupin mestaruuteen 1997 ja 1998.
Menestys kotimaassa nosti Herbertin Uuden-Seelannin olympiajoukkueen peräsimeen vuonna 1999. Vaikka paikka olympialaisissa 2000 jäikin haaveeksi, nousi Herbet maajoukkueen apuvalmentajaksi vuonna 2001. Kaksi vuotta myöhemmin hänestä tuli alle 17-vuotiaiden maajoukkueen päävalmentaja. Hän jatkoi työtään myös olympiajoukkueen parissa, mutta paikka olympialaisissa 2004 jäi myös haaveeksi.
Helmikuussa 2005 Herbert nousi A-maajoukkueen päävalmentajaksi.  Hän aloitti uransa räväkästi ja toukokuussa 2006 Uusi-Seelanti kaatoi Georgian 3–1 Saksassa pelatussa ottelussa, mikä oli Uuden-Seelannin ensimmäinen voitto Euroopassa.  Vuonna 2007 Herbert valittiin Uuden-Seelannin vuoden valmentajaksi.
Vuonna 2008 Herbert luotsasi Uuden-Seelannin OFC Nations Cupin mestariksi. Uusi-Seelanti selvisi näin mukaan FIFA Confederations Cupiin 2009, jossa sen ainoaksi pisteeksi jäi tasapeli Irakia vastaan. Historiaa Herbert teki luotsaamalla Uuden-Seelannin toista kertaa MM-kisoihin 2010. Lopputurnauspaikka ratkesi, kun Bahrain kaatui karsintafinaalissa.
Maajoukkuevalmentamisen ohella Herbert on työskennellyt myös seurajoukkuevalmentajana. Joulukuussa 2006 hän aloitti New Zealand Knightsin päävalmentajana. Pesti jäi kuitenkin lyhyeksi ja maaliskuussa 2007 hän siirtyi Wellington Phoenixin päävalmentajaksi.  Seura pelaa A-Leaguessa yhdessä australialaisseurojen kanssa.
MM-lopputurnauksessa 2010 Herbertin luotsaama Uusi-Seelanti esiintyi edukseen. Heittopussiksi ennakoitu joukkue pelasi kaikki lohkonsa ottelut tasan, mutta putosi siitä huolimatta jatkosta pisteen erolla Slovakiaan. Sensaatiomaisin tulos oli 1–1-tasapeli Italiaa vastaan ja lopulta Uusi-Seelanti sijoittuikin lohkossaan heidän edelleen.  Helmikuussa 2012 Herbert allekirjoitti vuoteen 2014 ulottuvan jatkosopimuksen Uuden-Seelannin jalkapalloliiton kanssa.
Herbert jätti tehtävänsä Wellington Phoenixin päävalmentajana helmikuussa 2013 joukkueen juututtua A-Leaguen jumboksi.  Uuden-Seelannin maajoukkueen valmentajana hän epäonnistui luotsaamaan maata MM-kisoihin 2014, kun Meksiko voitti ratkaisevan karsintaotteluparin yhteismaalein 4–2. Herbert erosi maajoukkuevalmentajan paikalta marraskuussa 2013.
Ura valmentajana > Meriitit valmentajana

Uuden-Seelannin mestaruus: 1999
Chatham Cup (2): 1997, 1998
OFC Nations Cup: 2008
MM-1.kierros: 2010
Royce da 5′9″

| Royce da 5′9″ |
| --- | --- |
 Royce da 5′9″ vuonna 2004.
Henkilötiedot
Koko nimi:  Ryan Daniel Montgomery
Syntynyt: 5. heinäkuuta 1977 (ikä 47) Detroit, Michigan, Yhdysvallat
Ammatti:  rap-artisti, musiikkituottaja
Muusikko
Taiteilijanimi:  Royce da 5′9″, Nickel-Nine
Laulukielet:  englanti
Aktiivisena:  1997–
Tyylilajit:  rap
Yhtyeet:  Bad Meets Evil
Levy-yhtiöt:  Interscope Records (nyk.) Game Recordings Columbia Records E1 Music Shady Records Bad Half Entertainment
Aiheesta muualla
www.royce59.com
  [ Muokkaa Wikidatassa ] [ ohje ]  
Royce da 5′9″ vuonna 2011.
Ryan Daniel Montgomery (s. 5. heinäkuuta 1977 Detroit, Michigan), tunnetaan paremmin artistinimellä Royce da 5′9″, on yhdysvaltalainen rap-artisti.
Hän on tehnyt yhteistyötä muun muassa Eminemin, DJ Premierin, Nottzin ja Carlos Broadyn kanssa. Royce on myös ollut haamukirjoittajana P. Diddyn ja Dr. Dren kappaleissa.
Roycella ja Eminemillä oli Bad Meets Evil -niminen duo 1990-luvun alussa. Kaksikko riitautui, mutta palasi yhteen vuonna 2010 ja julkaisi uuden albumin Hell the Sequel. Nyt Royce kuuluu Slaughterhouse-ryhmään.
Vuonna 2006 Royce joutui vuodeksi vankilaan rattijuopumuksen takia.
Diskografia > Studioalbumit

Rock City (2002)
Death Is Certain (2004)
Independent’s Day (2005)
Street Hop (2009)
Success Is Certain (2011)
Layers (2016)
Book of Ryan (2018)
The Allegory (2020)
Diskografia > Yhteistyöalbumit

Slaughterhouse (Slaughterhousen kanssa) (2009)
Hell: The Sequel (Eminemin kanssa, Bad Meets Evil) (2011)
Welcome to: Our House (Slaughterhousen kanssa) (2012)
Shady XV (Shady Recordsin kanssa) (2014)
PRhyme (DJ Premierin kanssa) (2014)
PRhyme 2 (DJ Premierin kanssa) (2018)
Kokoelma-albumit
The Heaven Experience, Vol. 1 (2022)
Mixtapet
The Rock City Mixtape (Stretch Armstrongin isännöimänä) (2001)
Build & Destroy: The Lost Sessions, Pt. 1 (2003)
M.I.C. (Make It Count) (2004)
The Bar Exam (Statik Selektahin ja DJ Premierin kanssa) (2007)
The Bar Exam 2 (DJ Green Lanternin kanssa) (2008)
The Bar Exam 3 (DJ Whoo Kidin kanssa) (2010)
On the House (Slaughterhousen kanssa) (2012)
House Rules (Slaughterhousen kanssa) (2014)
Lost Files (Nottzin kanssa) (2015)
Tabernacle: Trust the Shooter (2016)
The Bar Exam 4 (DJ Green Lanternin isännöimänä) (2017)
EP:t
The Revival EP (2009)
The Heaven Experience EP (2023)
Aiheesta muualla

Royce da 5′9″ Twitterissä
Robert Ficon murhayritys

| Robert Ficon murhayritys |
| --- | --- |
 Robert Fico huhtikuussa 2024.
Paikka:  Handlová, Slovakia
Kohde:  Robert Fico
Ajankohta:  15. toukokuuta 2024  n. 14.50  (UTC +2)
Iskutyyppi:  murhayritys
Haavoittuneita:  1
Epäilty/epäillyt:  Juraj Cintula
Tekoväline:  pistooli
Slovakian pääministeri Robert Fico joutui murhayrityksen kohteeksi keskiviikkona 15. toukokuuta 2024. Hän haavoittui vakavasti mutta pystyi puhumaan jo seuraavana päivänä. Paikallinen poliisi otti kiinni teosta epäiltynä 71-vuotiaan Juraj Cintulan.
Tapahtumien kulku

Fico oli 15. toukokuuta Handlovássa, jossa hänen johtamansa hallitus kokousti paikallisessa kulttuuritalossa. Tämän jälkeen Fico siirtyi Kaivostyöläisten aukiolle tapaamaan kansalaisia. Yleisön joukossa ollut vanhempi mies huusi ”Robo [Robert], tule tänne!” (slovakiksi Robo, pojď sem!) ja ampui tämän jälkeen pääministeriä lähietäisyydeltä pistoolilla noin kello 14.50. Laukauksia oli yhteensä viisi.
Turvamiehet kuljettivat Ficon aluksi paikalliseen sairaalaan autolla, mutta hänet siirrettiin myöhemmin helikopterilla Banská Bystricassa sijaitsevaan sairaalaan. Keskiviikkoiltana Ficolle tehtiin vielä leikkauksia ja hänen tilaansa kuvattiin ”poikkeuksellisen vakavaksi”.
Torstaina 16. toukokuuta varapääministeri Tomáš Taraba kertoi, että Ficon tila on vakaa mutta edelleen vakava. Sunnuntaina 19. toukokuuta kerrottiin, että Ficon tila on vakaampi eikä enää välittömästi hengenvaarallinen.